คำว่า defence ในประมวลกฎหมายวิธีพิจารณาความแพ่งและความอาญาของไทย หมายความถึง ข้อต่อสู้ ใช่หรือไม่
ใช่ คำว่า defence ในคำแปลภาษาอังกฤษประมวลกฎหมายวิธีพิจารณาความแพ่งและความอาญาของไทย หมายความถึง "ข้อต่อสู้" เช่น ในคดีอาญาเมื่อโจทก์และจำเลยมาอยู่ต่อหน้าศาลและศาลเชื่อว่าเป็นจำเลยจริง

ศาลจะอ่านและอธิบายฟ้องให้จำเลยฟัง คือ ถามว่าได้ทำผิดจริงหรือไม่ จะมีข้อต่อสู้อย่างไรบ้าง จำเลยให้การอย่างไรให้จดไว้ ส่วนในคดีแพ่ง ข้อต่อสู้ของจำเลยก็ต้องกล่าวไว้ในคำให้การที่ยื่นต่อศาล แต่ในกฎหมายอังกฤษ คำว่า defence หมายถึง คำให้การของจำเลยในคดีแพ่งด้วย

การที่ความผิดฐานฆ่าคนตายจะมีข้อแก้ตัวได้ว่าป้องกันตนเอง จำเลยจะต้องมีเหตุผลเชื่อว่าชีวิตของเขาตกอยู่ในอันตราย และเขาได้ใช้กำลังเท่าที่จำเป็นอย่างมีเหตุผลเพื่อป้องกันตนเอง
ความรู้พื้นฐานกฏหมาย